ทุนสำรองลดลง 200 ล้านเหรียญสหรัฐ
ธนาคารแห่งประเทศไทย (ธปท.) รายงานฐานะทุนสำรองระหว่างประเทศ ณ วันที่ 27 เม.ย.ปีนี้ อยู่ที่ระดับ 1.785 แสนล้านเหรียญสหรัฐ หรือประมาณ 5.505 ล้านล้านบาท ลดลง 200 ล้านเหรียญสหรัฐ หรือประมาณ 6,180 ล้านบาท หากคิดอัตราแลกเปลี่ยนปัจจุบันที่ระดับ 30.90 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.787 แสนล้านเหรียญสหรัฐ หรือประมาณ 5.525 ล้านล้านบาท
5 พ.ค. 2555

ธนาคารแห่งประเทศไทย (ธปท.) รายงานฐานะทุนสำรองระหว่างประเทศ ณ วันที่ 27 เม.ย.ปีนี้ อยู่ที่ระดับ 1.785 แสนล้านเหรียญสหรัฐ หรือประมาณ 5.505 ล้านล้านบาท ลดลง 200 ล้านเหรียญสหรัฐ หรือประมาณ 6,180 ล้านบาท หากคิดอัตราแลกเปลี่ยนปัจจุบันที่ระดับ 30.90 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.787 แสนล้านเหรียญสหรัฐ หรือประมาณ 5.525 ล้านล้านบาท 
ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 3.09 หมื่นล้านเหรียญสหรัฐ เพิ่มขึ้น 1,100 ล้านเหรียญสหรัฐ จากสัปดาห์ก่อนหน้าที่ 2.98 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิในปัจจุบัน ซึ่งรวมทุนสำรองฯ กับฐานะ Forward ด้วย อยู่ที่ระดับ 2.094 แสนล้านเหรียญสหรัฐ 
ทั้งนี้ สาเหตุที่ทุนสำรองฯ ลดลงคาดว่าเป็นผลมาจากเงินเหรียญสหรัฐปรับตัวแข็งค่าขึ้น ทำให้เมื่อตีค่าเงินสกุลอื่นๆ ในทุนสำรองเป็นเงินเหรียญสหรัฐ ทำให้มีมูลค่าลดลงบวกกับธปท.เองก็มีการแทรกแซงค่าเงินบาทโดยการเข้าซื้อเงินเหรียญสหรัฐฯในตลาดทันที(spot)ลดลง เพราะช่วงหลังธปท.มีนโยบายปล่อยค่าเงินให้เป็นไปตามกลไกลตลาดมากขึ้น เพราะช่วงสัปาดห์ที่ผ่านมาค่าเงินบาทค่อนข้างมีเสถียรภาพเคลื่อนไหวเฉลี่ยอยู่ที่ระดับ 30.90 บาทต่อเหรียญสหรัฐฯ และเป็นไปในทิศทางเดียวกับสกุลในภูมิภาค
สำหรับฐานเงิน หรือเงินสดหมุนเวียนในมือประชาชนและเงินฝากของสถาบันการเงินที่ธปท.อยู่ที่ระดับ 1.313 ล้านล้านบาท เพิ่มขึ้นเล็กน้อยจากระดับ 1.285 ล้านบาทในสัปดาห์ก่อนหน้า